Žito v sýpke

Seminár Kolo roka v zeleninovej záhrade | 10. 10. – Zazimovávanie záhonov
2026-10-10 09:30 - 15:00 (Europe/Bratislava) | ŽiTo v SÝPKE, Moravské Lieskové 734/1, Moravské Lieskové
Séria celodenných workshopov, ktoré vás počas jedného roka prevedú pestovaním zeleniny v súlade s prírodou – od prvých plánov až po zimné zazimovanie a hostinu z vlastných plodov. Workshopy sú určený pre všetkých, ktorí chcú lepšie porozumieť svojej záhrade, pôde a sezónnym cyklom – pre začiatočníkov aj mierne pokročilých pestovateľov, komunitné záhrady, pedagógov či nadšencov prírodného pestovania. Jednotlivé stretnutia na seba nadväzujú, no je možné absolvovať aj samostatné termíny.
PRIHLASOVANIE: https://forms.gle/rzoWTidCKA8Mfic69
Termíny a témy
14. 2. – Plánujeme zeleninovú záhradu | Lunárny kalendár, výber osiva, zakladanie pareniska, rôzne typy zeleninových záhonov.
14. 3. – Príprava pôdy | Jarné výsevy, zakladanie kompostoviska, predpestovanie priesad, výroba mulču.
16. 5. – Zdravé priesady | Výsadba priesad na záhony, prevencia proti škodcom a chorobám, mulčovanie.
13. 6. – Hospodárne zalievanie | Podburinovanie, zber a spracovanie úrody a semien, bylinkové kvasy a čaje.
22. 8. – Medziplodiny | Výsevy a výsadba na uvoľnené záhony, zelené hnojenie, zber a spracovanie úrody.
10. 10. – Zazimovávanie záhonov | Starostlivosť o pôdu, prehadzovanie kompostu, zber a uskladnenie plodov a semien.
28. 11. – Zimná zelenina a hostina | Zimná zelenina na záhone, zazimovanie vodných prvkov, efektívne skladovanie potravín, zimné záhradné zápisky a hostina z domácich produktov.
Ako workshop prebieha:
trvanie: 5 hodín (2,5 h pred obedom + 2,5 h po obede)
teoretická aj praktická časť (workshop prebieha za každého počasia)
študijné materiály a pomôcky pre účastníkov v cene (tabuľky, semienka, zoznamy, odporúčania)
malá skupina – max. 25 účastníkov
súčasťou je obed a podľa sezóny aj ochutnávka zo zeleniny a byliniek zo záhrady
Počas workshopov bude možné zoznámiť sa aj so študijnými materiálmi Školy PK, témou prírodných záhrad a aktivitami ŽiTo v SÝPKE.
Cena: 50 EUR / 1 seminár (5 hodín). V cene je obed a študijné materiály
Kto vás seminárom prevedie?
Zuzana Pastorková:
"Permakultúrou žije od chvíle, kedy do nej bola zasvätená. Hospodári na 27 árovom pozemku v Dlhej nad Váhom, posledné tri roky vyučuje Hejného matematiku a permakultúru na slovensko-anglickej súkromnej základnej škole v Šali. Organizuje permakultúrne workshopy na sekierskych lazoch v Zaježovej a aktívne sa venuje ochrane prírody.

Šesť rokov bola zapojená do projektu CSABA (komunitou podporované poľnohospodárstvo Bratislava). Ako jedna z dodávateliek zabezpečovala čisté domáce potraviny pre vyše 30 rodín. V súčasnosti predáva prebytky z Ukážkovej prírodnej záhrady v Dlhej nad Váhom formou predaja z dvora. Venuje sa aj pestovaniu a uchovávaniu čistého, ďalej množiteľného osiva zeleniny, byliniek a kvetov.

Jej prírodná záhrada otvára brány širokej verejnosti raz ročne v rámci Víkendu otvorených parkov a záhrad. Okrem toho pravidelne sprevádza záujemcov prírodnou záhradou bohatou na permakultúrne riešenia v rámci projektu Školy Permakultúry – Komentované prehliadky permakultúrnych pozemkov." Zdroj Permakultúra v meste

Seminár Kolo roka v zeleninovej záhrade | 28. 11. – Zimná zelenina a hostina
2026-11-28 09:30 - 15:00
